  Анжелика Тихонова корреспондент Удмуртиын йӧл поттон туэ тямыс толэзь ӵоже 6 процентлы йылӥз. Толшорысен гудырикошконозь гурт но фермер возёсъёс 513 сюрс 100 тонна йӧл кыскизы. Кылем арын та дыр ӵоже ик 31 сюрс 200 тонналы ӧжытгес вал. Со сярысь Удмуртиысь гурт возёсъя но сиён-юонъя министерстволэн пресс-службаез ивортэ. Йӧл вузан лыдпусъёс 8 процентлы будӥзы – тямыс толэзь ӵоже 427 сюрс 400 тонна йӧл келязы Туннэ нуналлы элькунамы котькуд скаллэсь шор лыдын 17,5 килограмм йӧл кыско. Нош тужгес но бадӟым лыдпус Шаркан ёросысь возёсын пусъемын – отын котькуд скаллэсь шор лыдын 22,1 килограмм йӧл кыско. Озьы ик туэ йӧллэн дуныз но будӥз – туннэ сое килограммзэ понна 22 манет 95 коньыен вузало Дун ми понна умой юнматскиз, ар пумозь нокыӵе малпамтэ шорысь воштӥськонъёсты ум возьмаське. Но али ик шӧдӥськом ини, вуоно арын дун усьыны быгатоз шуыса. Соин туннэ ик йӧллэн ӟечлыкезлы бадӟымгес саклык висъяны кулэ Ольга Абрамова, Удмуртиысь гурт возёсъя но сиён-юонъя министр Йӧл поттон удыслы юрттэт сётон понна 1 миллиард манет висъязы Уксёез гурт возёсъёслы йӧл поттонэз будэтыны, ӟеч выжыысь пудоез возьыны, ӟеч выжыысь ветылъёс басьтыны висъязы. Пусъём, вуоно арын сыӵе ик субсидиос федерация но висъялоз. Тегъёс: Ижкар Удмуртия гуртвозёс йӧл ОльгаАбрамова  